જુલાઈ 2017ની સરખામણીએ આ વર્ષે પાણીજન્ય રોગચાળામાં ભારે વધારો નોંધાયો છે. કોલેરાના કેસમાં 100 ટકા જેટલો ઉછાળો આવ્યો છે જ્યારે કમળાના કેસમાં 50 ટકા જેટલો ઉછાળો આવ્યો છે. જૂનમાં કોલેરાના માત્ર 6 કેસ નોંધાયા હતા. જે જુલાઈમાં અચાનક વધીને 28 થઈ ગયા. ગયા વર્ષે પણ આ સમયગાળા દરમિયાન કોલેરાના 14 કેસ વધ્યા હતા. જ્યારે 2017માં આ સમયગાળા દરમિયાન કમળાના 256 કેસ વધ્યા હતા અને આ વર્ષે કમળાના 558 કેસનો વધારો નોંધાયો છે. ગયા વર્ષે ટાઈફોઈડના 349 કેસ વધ્યા હતા જ્યારે આ વખતે 423 કેસ વધ્યા છે.